Колледж студенттерінің стипендиясы тағы 50 пайызға өседі
DATE: 11:30, 06 Тамыз 2024 | GMT +5
TITLE: Колледж студенттерінің стипендиясы тағы 50 пайызға өседі
URL: https://kaz.inform.kz/news/kolledzh-studentternn-stipendiyasi-tagi-50-payizga-osed-28d901/
META: DATE: 11:30, 06 Тамыз 2024 | GMT +5
TOTAL WORDS: 126
AUTHOR(S):
TEXT: «Мемлекет басшысының тапсырмасы бойынша техникалық және кәсіптік білім беру жүйесінде мемлекеттік тапсырысты ұлғайту бойынша жұмыстар белсенді жүргізіліп отыр. Биыл 145 мың грант бөлінді, оның 65%-ы техникалық мамандықтарға бағытталған. Сондай- ақ, 1 қыркүйектен бастап колледж студенттерінің стипендиясы өткен жылғы деңгейден 50%-ға ұлғаяды», - деді Ғани Бейсембаев Үкімет отырысында. Министрдің мәлімдеуінше, биыл бірінші жартыжылдықта 104 колледждің материалдық-техникалық базасы жақсарған. «Техникалық базаның заманауи стандарттарға сай болуы және студенттерді оқыту мен педагогтердің жұмысы үшін қолайлы жағдайларды қамтамасыз етуі маңызды. Биыл 2 103 орынға арналған 8 жатақхана салынып жатыр. Қазір Павлодар және Түркістан облысында 259 орынға арналған 2 жатақхана пайдалануға берілді. Талдау нәтижелері кейбір өңірлерде студенттерді жатақханалармен қамтамасыз ету мәселесі әлі де маңызды екенін көрсетіп отыр. Бұл Алматы қаласы, Астана, Ақмола облысы, СҚО және Алматы облысында тапшылық бар», - дейді ол
